ಮಾಲ್‍ ನಲ್ಲಿ ಬೆತ್ತಲೆ ಫೋಟೋಶೂಟ್ ಮಾಡಿಸಿಕೊಳ್ಳುತ್ತಿದ್ದ ಮಾಡೆಲ್ ಅರೆಸ್ಟ್

ಹ್ಯಾರಿಸ್ಬರ್ಗ್: ಮಾಡೆಲ್ ಒಬ್ಬರು ಬೆತ್ತಲಾಗಿ ಫೋಟೋಶೂಟ್ ಮಾಡಿಸಿದ್ದಕ್ಕೆ ಆಕೆಯನ್ನು ಮತ್ತು ಫೋಟೋಗ್ರಾಫರ್ ಇಬ್ಬರು ಬಂಧಿಸಿದ ಘಟನೆ ನಗರದಲ್ಲಿ ನಡೆದಿದೆ.

22 ವರ್ಷದ ಚೆಲ್ಸಿಯಾ ಗುರ್ರಾ ಮಾಡೆಲ್ ಮತ್ತು ಫ್ಯಾಶನ್ ಛಾಯಾಗ್ರಾಹಕ 64 ವರ್ಷದ ಮೈಕೆಲ್ ವಾರ್ನಾಕ್ ನನ್ನು ಬಂಧಿಸಲಾಗಿತ್ತು.

ಇತ್ತೀಚೆಗೆ ಚೆಲ್ಸಿಯಾ ಮಾಲ್ ನಲ್ಲಿ ನಗ್ನವಾಗಿ ಫೋಟೋಶಾಟ್ ಮಾಡಿಸುತ್ತಿದ್ದರು. ಆದ್ದರಿಂದ ಇಬ್ಬರನ್ನು ಬಂಧಿಸಲಾಗಿತ್ತು. ವಾರ್ನಾಕ್ ಪೆನ್ಸಿಲ್ವೇನಿಯಾದ ಮಾನ್ರೋವಿಲ್ಲೆನಲ್ಲಿ ಜನಸಂದಣಿ ಇದ್ದ ಮಿರಾಕಲ್ ಮೈಲ್ ಶಾಪಿಂಗ್ ಸೆಂಟರ್ ನಲ್ಲಿ ಸುಮಾರು 11 ಗಂಟೆಗೆ ಫೋಟೋಶೂಟ್ ನಡೆಸುತ್ತಿದ್ದರು. ಈ ವೇಳೆ ಸಾರ್ವಜನಿಕರೊಬ್ಬರು ಪೊಲೀಸರಿಗೆ ಕರೆ ಮಾಡಿ ಫೋಟೋಶೂಟ್ ಬಗ್ಗೆ ತಿಳಿಸಿದ್ದಾರೆ.

ಮಾಹಿತಿ ತಿಳಿದ ಪೊಲೀಸರು ಸ್ಥಳಕ್ಕೆ ಬಂದಿದ್ದಾರೆ. ಆಗ ಮಾಡೆಲ್ ಮಾಲ್ ನ ಮುಂಭಾಗದಲ್ಲಿ ಬಟ್ಟೆ ಇಲ್ಲದೆ ಬರೀ ಎತ್ತರದ ಪಾದರಕ್ಷೆಯನ್ನು ಧರಿಸಿಕೊಂಡಿದ್ದು, ವಾರ್ನಾಕ್ ಆಕೆಯ ಫೋಟೋಗಳನ್ನು ತೆಗೆಯುತ್ತಿದ್ದನು. ನಂತರ ಪೊಲೀಸರು ಇಬ್ಬರನ್ನು ಬಂಧಿಸಿದ್ದರು.

ಮಾಡೆಲ್ ಗುರ್ರಾ ತನ್ನ ಪತಿ ನಗ್ನ ಫೋಟೋಶೂಟ್ ಗೆ ಸುಮಾರು 300 ಡಾಲರ್ ಸಂಭಾವನೆ ಪಡೆಯುತ್ತಾರೆ. ಪೊಲೀಸರು ಈ ರೀತಿಯ ಫೋಟೋಶೂಟ್ ಬಗ್ಗೆ ಪ್ರಶ್ನೆ ಕೇಳಿದಾಗ ಆಕೆ, “ನನ್ನ ನಗ್ನ ಮಾಡೆಲಿಂಗ್ ಪ್ರಾಮಾಣಿಕ ಕೆಲಸವಾಗಿದೆ. ನನ್ನ ಕಾಲೇಜು ಜೀವನಕ್ಕಾಗಿ ಈ ಹಣವನ್ನು ಹೆಚ್ಚಾಗಿ ಬಳಸಿಕೊಳ್ಳುತ್ತೇನೆ” ಎಂದು ಹೇಳಿದ್ದಾರೆ.

ಮಾಡೆಲ್ ಮತ್ತು ಛಾಯಗ್ರಾಹಕನ ವಿರುದ್ಧ ಕ್ರಿಮಿನಲ್ ವಿಜ್ಞಾಪನೆ, ಅಸಭ್ಯವಾಗಿ ಫೋಟೋಶೂಟ್ ಮಾಡಿಸಿಕೊಳ್ಳುವುದು ಮತ್ತು ಮಾದಕ ವಸ್ತುಗಳ ಅಸಮರ್ಪಕ ನಡವಳಿಕೆ ಅನ್ವಯ ಅಡಿಯಲ್ಲಿ ಇಬ್ಬರನ್ನೂ ಬಂಧಿಸಲಾಗಿತ್ತು.

ಬಂಧಿತರಾಗಿದ್ದ ರೂಪದರ್ಶಿಗೆ 300 ಡಾಲರ್ (19,530 ರೂ.) ದಂಡವನ್ನು ವಿಧಿಸಲಾಗಿದೆ. ಜೊತೆಗೆ ಇಬ್ಬರ ವಿರುದ್ಧ ಇತರೆ ಆರೋಪಗಳನ್ನು ಕೈಬಿಡಲಾಗಿದೆ ಎಂದು ಸ್ಥಳೀಯ ಮಾಧ್ಯಮವೊಂದು ವರದಿಯಲ್ಲಿ ತಿಳಿಸಿದೆ.